מחאת הנשים בהרצליה: "מצב חירום, אסור לחכות לקורבן הבא" - מיינט הרצליה - חדשות הרצליה
26 מאי 2019 / 06:30
04.12.18 / 11:25
ההפגנה המרכזית נגד אלימות כלפי נשים בהרצליה, החלה הבוקר (שלישי) בשעה 10:00 בשדרות ח"ן והביאה אליה כ-50 נשים, גברים וילדים. המשתתפים נשאו שלטים בהם נכתב: "אף אחת לא חסינה", "דורשות שינוי" ו"עוצרות את שפיכות הדמים".
מוקדם יותר, בשעה 9:00 בבוקר, מחאו גם עובדי העירייה. באגף הרווחה, מינהל נשים, אגף החינוך ואגף תרבות נוער וספורט, התחייבו להטמיע תוכניות לחינוך, מודעות וגישור סכסוכים במשפחה. "זהו יום עצוב למדינת ישראל”, אמר ראש העיר משה פדלון. "בושה לנו כחברה שאנו נאלצים לקיים מחאות בנושא האלימות נגד נשים. רק בשבוע שעבר ציינו את יום המאבק והמציאות המדממת מכה בנו. זו מציאות שחייבים לשנות מיד. אני יוצא בקריאה לממשלה ולרשויות המדינה להתחיל לעשות. להתחיל להקצות משאבים לתוכניות טיפול באלימות במשפחה. מדובר בתוכנית חירום. נשים משלמות בחייהן על אזלת היד שלנו כחברה. אסור לנו לחכות לקורבן הבא".